7.2.2000 Euroopan yhteisöjen virallinen lehti L 32/1 II (Säädökset, joita ei tarvitse julkaista) NEUVOSTO NEUVOSTON PÄÄTÖS, tehty 13 päivänä syyskuuta 1999, Euroopan yhteisön ja Nepalin kuningaskunnan välisen tekstiilituotteiden kauppaa koskevan sopimuksen väliaikaisesta soveltamisesta (2000/72/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että 1) komissio on neuvotellut Euroopan yhteisön puolesta Euroopan yhteisön ja Nepalin kuningaskunnan välisen tekstiilituotteiden kauppaa koskevan sopimuksen, joka parafoitiin 26 päivänä maaliskuuta 1999, ja 2) tätä sopimusta olisi sovellettava väliaikaisesti 1 päivästä maaliskuuta 2000 alkaen kunnes sen tekemi- seksi tarvittavat menettelyt on saatettu päätökseen ja edellyttäen, että Nepalin kuningaskunta vastavuo- roisesti soveltaa sitä väliaikaisesti, ON PÄÄTTÄNYT SEURAAVAA: 1 artikla Nepalin kuningaskunnan kanssa tehtyä tekstiilituotteiden kauppaa koskevaa sopimusta sovelletaan väli- aikaisesti 1 päivästä maaliskuuta 2000 alkaen, kunnes sen tekemiseksi tarvittavat menettelyt on saatettu päätökseen ja edellyttäen, että Nepalin kuningaskunta vastavuoroisesti soveltaa sitä väliaikaisesti. Sopimuksen teksti on tämän päätöksen liitteenä. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 13 päivänä syyskuuta 1999. Neuvoston puolesta T. HALONEN Puheenjohtaja